Pályázati felhívás

kivitelezők részére

1. Felhívást közzé tevő adatai

Jánoshalma Városi Önkormányzat

székhely: 6440 Jánoshalma, Béke tér 1.

adószám: 15724911-2-03

képviseli: Czeller Zoltán polgármester

elérhetőségi adatok: [titkarsag@janoshalma.hu](mailto:titkarsag@janoshalma.hu),

telefon: +36-77-501-001

2. Kivitelezés tárgyának ismertetése:

Jánoshalma Város belterületén található meglévő járdák felújítása

Részletes feladatok:

* régi járda bontása, a keletkezett építési törmelék megrendelői igények szerinti elszállítása Jánoshalma Város közigazgatási területén belül, altalaj tömörítése
* új járda építése (1,3 méter szélességben), ágyazatkészítés - mechanikai alapréteg terítéssel 10 cm vastagságban, beton burkolat (C12/15) készítése 8-15 cm vastagságban (járdafelületen 10 cm vastagságban maximum 2 méterenként dilatálva, kapubejáróknál 15 cm vastagságban hegesztett háló beépítéssel 2 méterenként dilatálva), utókezelve
* a kivitelezést a helyi adottságok figyelembe vételével kell végezni (csapadékvíz csatorna lefolyók kialakítása, a korrigált járdaszintek kialakítása)

Felújítandó járda mennyisége: 1.000 m2, várhatóan 5-8 helyszínen, utcában

3. Kivitelezési időszakra vonatkozó információk

A kivitelezés tervezett ideje: 2022. október - 2023. december. A kivitelezésre rendelkezésre álló idő munkaterület átadást követően 2 hónap.

4. Bírálati szempont

Az ajánlatok bírálata a megajánlott ár alapján történik. A legalacsonyabb összegű ellenszolgáltatás nyer.

5. Benyújtott pályázatokkal szembeni formai és tartalmi követelmények, benyújtandó űrlapok ismertetése

Pályázatot jánoshalmi székhellyel vagy telephellyel rendelkező építőipari, működő vállalkozások nyújthatnak be, amelyek rendelkeznek legalább egy teljes, lezárt üzleti évvel. Az építőipari tevékenységet a vállalkozás nyilvántartási adataiban szereplő tevékenységi körrel kell bizonyítani.

6. Egyéb információk

Az önkormányzat a beszerzési eljárás eredményéről tájékoztatja az ajánlattevőket, azonban a beruházás tárgyában szerződést nem köteles kötni.

7. Pályázat benyújtásának módja, határideje

A pályázatokat zárt borítékban kell benyújtani a Jánoshalmi Polgármesteri Hivatal titkárságán. A pályázatnak tartalmaznia szükséges a kitöltött pályázati adatlapot cégszerű aláírással ellátva (amennyiben a vállalkozás nem rendelkezik bélyegzővel, kérjük nyilatkozni szíveskedjenek róla), a vállalkozás nyilvántartásba vételi igazolását (egyéni vállalkozók esetében 30 napnál nem régebbi egyéni vállalkozók nyilvántartásából lekért kivonat vállalkozó által hitelesített másolata, gazdasági társaság esetén 30 napnál nem régebbi tárolt cégkivonat hitelesített másolata).

Pályázatok benyújtásának határideje: 2022.01.24. 16:00

Kelt: Jánoshalma, 2022.01.12.

…………………………………

Czeller Zoltán

polgármester